на културите и животните по броя на съответните единици.“;
 2)
 в член 11 се добавя втори параграф със следния текст:
 „Счетоводните служби и административните отдели, изпълняващи функциите на счетоводни служби, отговарят за надлежното и своевременно попълване на земеделските статистически отчети, така че те да могат да бъдат представени от органите за връзка в сроковете, посочени в член 14, параграфи 3 и 4 от настоящия регламент.“;
 3)
 в член 13 се добавят следните трети, четвърти и пети параграф:
 „Фиксираното възнаграждение покрива част от разходите за надлежното попълване на земеделските статистически отчети и подобренията в графика за представяне на данни, процесите, системите, процедурите и цялостното качество на земеделските статистически отчети, по-специално от счетоводните служби и административните отдели, изпълняващи функциите на счетоводни служби в това отношение.
 Фиксираното възнаграждение, изплащано на държавите членки за допустимия брой надлежно попълнени земеделски статистически отчети, предадени на Комисията, вече се отпуска от ресурсите на държавата членка, а не на Съюза.
 Покриването на разходите във връзка със създаването и дейността на националния комитет, регионалните комитети и органите за връзка са под отговорността на държавите членки.“;
 4)
 В член 14, параграф 4 първа алинея се заменя със следното:
 “4. Към увеличението на фиксираното възнаграждение, посочено в параграф 3, букви а) и б), могат да бъдат добавени 2 EUR за отчетната 2018 година, 5 EUR за отчетните 2019 и 2020 години и 10 EUR от отчетната 2021 година нататък, когато счетоводните данни са били проверени от Комисията в съответствие с член 13, първа алинея, буква б) от настоящия регламент и се смята, че са надлежно попълнени в съответствие с член 8, параграф 2 от Регламент (ЕО) No 1217/2009, или в момента на представянето им на Комисията, или в срок от 40 работни дни от датата, на която Комисията е уведомила представящата държава членка, че представените счетоводни данни не са надлежно попълнени.“;
 5)
 Приложения I, II, IV, VI и VIII се изменят в съответствие с приложението към настоящия регламент.
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага от отчетната 2020 година.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 31.10.2019 година.
 За Комисията
 Председател
 Jean-Claude JUNCKER
 (1)
 ОВ L 328, 15.12.2009 г., стр. 27.
 (2)
 Регламент (ЕС) 2018/1091 на Европейския парламент и на Съвета от 18 юли 2018 г. относно интегрирана статистика за земеделските стопанства и за отмяна на регламенти (ЕО) No 1166/2008 и (ЕС) No 1337/2011 (ОВ L 200, 7.8.2018 г., стр. 1).
 (3)
 Регламент за изпълнение (ЕС) 2018/1874 на Комисията от 29 ноември 2018 г. относно данните, които следва да се предоставят за 2020 г. съгласно Регламент (ЕС) 2018/1091 на Европейския парламент и на Съвета относно интегрирана статистика за земеделските стопанства и за отмяна на регламенти (ЕО) No 1166/2008 и (ЕС) No 1337/2011 по отношение на списъка с променливите и тяхното описание (ОВ L 306, 30.11.2018 г., стр. 14).
 (4)
 Регламент за изпълнение (ЕС) 2015/220 на Комисията от 3 февруари 2015 г. за